جمهورباشقانی رجب طیب اردوغان، ژاپنداکی گؤروشمه‌لرینی تاماملایاراق، چینین باشکندی پکنه گئتدی.
پرزیدنت اردوغانی، پکن اولوسلارآراسی هاوا لیمانین‌دا تورکییه‌نین پکن ائلچیسی عبدالقادر امین اؤنن، چین خالق جمهوریتی خاریجی ایشلر باخان کؤمک‌چی‌سی لیو شیانفا، چین خالق جمهوریتینین آنکاراداکی ائلچیسی دنگ لی ایله دیگر مقاملار قارشیلادی.
پرزیدنت اردوغان و خانیمی امینه اردوغان ایله بیرلیک‌ده؛ خاریجی ایشلر باخانی مؤولود چاووش‌اوغلو، خزانه و مالیه باخانی برات آلبایراق، مدنیت و توریزم باخانی محمد نوری ارسوی، میللی ساوونما باخانی خولوصی آخار، تیجارت باخانی روخسار پک‌جان، عدالت و قالخینما پارتیسی باشقان یاردیمچیسی جؤودت ییلماز، جمهورباشقانلیغی ایله‌تیشیم باشقانی فخرالدین آلتون ایله جمهورباشقانلیغی سؤزچوسو ابراهیم قالین دا چینین پباشکندی پکنه گئتدی.
ایکی لیدئر باشا باش گؤروشمه‌دن سونرا هیاتلر آراسی توپلانتییا باشقانلیق ائد‌جک.
گؤروشمه‌نین اؤنملی باشلیقلارین‌دان بیری ده ۲۰۱۷.جی ایلده حیاتا گئچن "بیر قوشاق بیر یول پروژه‌سی" اولاجاق.
گؤروشمه‌لرده ایکی‌لی و اقتصادی ایلیشکی‌لر ده مذاکیره اولوناجاق.
اردوغانین، گؤروشمه‌لرده بؤلگه‌سل و اولوسلارآراسی گوندم‌ده‌کی مسئله‌لر ایله ایکی‌لی ایلیشکیلرین داها دا ایر‌لی داشینماسینی تامین ائد‌جک دانیشیقلار ائتمه‌سی گؤزلنیلیر.
اردوغان، شی طرفین‌دن شرفینه وئریله‌جک آخشام یئمیینه قاتیلاجاق.
